කළුතර,  නාගොඩ ප්‍රදේශයේ සුපිරි වෙළෙඳසැලක් බිඳ රුපියල් ලක්ෂ 03 කට අධික වටිනාකමකින් යුත් කිරිපිටි ඇතුළු අත්‍යවශ්‍ය ද්‍රව්‍ය සොරකම් කළ පුද්ගලයන් දෙදෙනෙකු මොරටුව, එගොඩ උයන පොලිසිය විසින් අත්අඩංගුවට ගෙන තිබෙනවා.අත්අඩංගුවට ගත් සැකකරුවන් දෙදෙනා කළුතර, නාගොඩ ප්‍රදේශයේ පදිංචිකරුවන් වන අතර ඔවුන් අවුරුදු 38 හා 34 වයස් කාණ්ඩවල පසුවන්නන් බවයි පොලීසිය සඳහන් කළේ.ඔවුන් දෙදෙනාම තදබල ලෙස මත්කුඩු පානයට ඇබ්බැහි වූවන් බව ද පොලිසිය පවසනවා.පොහොර උර කිහිපයක් සමඟ පුද්ගලයන් දෙදෙනෙකු  මොරටුව, කටුකුරුන්ද ප්‍රදේශයේ රැඳී සිටින බවට පොලිසියට ලද තොරතුරකට අනුව සැකකරුවන් අත්අඩංගුවට ගෙන කරන ලද ප්‍රශ්න කිරීමේ දී මෙම භාණ්ඩ සොයාගැනීමට හැකිව තිබෙනවා.